ગુજરાતની સ્થિતિ અંગે વાત કરતા અલ્પેશે જણાવ્યુ હતુ કે, ગુજરાતમાં બેરોજગાર યુવાનોની સંખ્યા દિવસે ને દિવસે વધી રહી છે. આંગણવાડી કાર્યકર, મધ્યાહન ભોજનના કાર્યકરો અને ગ્રામ પંચાયતના પટ્ટાવાળાઓની સરકારી કર્મચારીમાં ગણના થતી નથી તથા આ કર્મચારીઓને યોગ્ય પગાર પણ મળતો નથી. જેવા વિવિધ મુદ્દાઓ જણાવી ઠાકોર સેનાએ પ્રજાની સરકાર બને અને લોકોમાં સુખાકારી આવે તે માટે તમામ લોકોને એક થવાનું આહવાન કર્યુ હતું. ટૂંક જ સમયમાં અલ્પેશ ઠાકોર પોતે કયા પક્ષમાં જોડાશે તેની જાહેરાત કરશે. જે કાર્યક્રમને સફળ બનાવવા માટે અલ્પેશ ઠાકોર સમગ્ર ગુજરાતમાં 'જનાદેશ સભા' કરી રહ્યા છે.